laion/Wikipedia-Exotic huggingface dataset:
এশা রেব্বা

এশা রেব্বা তেলুগু চলচ্চিত্র অভিনেত্রী। তার উল্লেখযোগ্য চলচ্চিত্রগুলি হলো অন্থাকা মুন্ডু আ তারবাথা (২০১৩), ব্যান্ডিপটু (২০১৫), ওয়ে (২০১৬), আমি তুমি, দারশাকুডু (২০১৭), এবং আউই (২০১৮)। এশা ১৯ এপ্রিল ১৯৯০ সালে হায়দ্রাবাদ, তেলেঙ্গানায় জন্মগ্রহণ করেন এবং বেড়ে উঠেন। তিনি এমবিএ সম্পূর্ণ করেন এবং পরে মোহন কৃষ্ণা ইন্দ্রগান্তির মাধ্যমে চলচ্চিত্রে প্রবেশ করেন। এশা রেব্বার প্রথম চলচ্চিত্র হলো আন্থাকা মুন্ডু আ তারভাথা। চলচ্চিত্রটি বক্স অফিসে সফলতা অর্জন করেন এবং সাউথ আফ্রিকায় অনুষ্ঠিত ইন্টারন্যাশনাল ইন্ডিয়ান ফ্লিম ফেস্টিবালে সেরা চলচ্চিত্র বিভাগে মনোনয়ন অর্জন করেন। এরপর তিনি বান্ডিপটু (২০১৫), ওয়ে (২০১৬), আমি থুমি (২০১৭), মায়া মাল (২০১৭), ধারসাকুডু (২০১৭), আউই (২০১৮), ব্র‍্যান্ড বাবু (২০১৮), অরবিন্দা সামেথা বীর রাঘব (২০১৮) এবং সুব্রামানিপুরাম (২০১৮) এ অভিনয় করেন। তিনি ২০১৭ সালে সেরা অভিনেত্রী বিভাগে সিনেগোর্স পুরস্কার অর্জন করেন। এছাড়া ২০১৮ সালে সেরা অভিনেত্রী বিভাগে তেলুগু অপ্সরা পুরস্কার অর্জন করেন। "Eesha Rebba Birthday Special! 4 times the 'Awe' actress slipped into black outfits and proved she's a stunner"। The Times of India (ইংরেজি ভাষায়)। ২০২০-০৪-১৯। ১৪ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২০২০-০৮-১৪।  "Telugu films find acclaim globally"। The Times of India। সংগ্রহের তারিখ ২০১৭-০৩-৩০।  https://qaayet.com/eesha-rebba-wiki-bio-figure-age-weight[স্থায়ীভাবে অকার্যকর সংযোগ] "Eesha Rebba shares a sneak-peek into Lust Stories - Times of India"। The Times of India। ৩ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২৩ মে ২০২০।  "Pitta Kathalu teaser: Netflix's first Telugu film looks intriguing"। The Indian Express (ইংরেজি ভাষায়)। ২০২১-০১-২০। সংগ্রহের তারিখ ২০২১-০৮-১৪।  "Ottu Movie: Showtimes, Review, Trailer, Posters, News & Videos"।  "Aayiram Jenmangal first look: GV Prakash starrer has a sinister feel to it"। The Indian Express (ইংরেজি ভাষায়)। ২০১৯-০৮-২৫। সংগ্রহের তারিখ ২০২১-০১-০৪।  "Aayiram Jenmangal Movie Tamil Movie Cast & Crew, Release Date, Review, Photos, Videos"। FilmiBeat (ইংরেজি ভাষায়)। সংগ্রহের তারিখ ২০২১-০৮-১৪।  উইকিমিডিয়া কমন্সে এশা রেব্বা সংক্রান্ত মিডিয়া রয়েছে। ইন্টারনেট মুভি ডেটাবেজে এশা রেব্বা (ইংরেজি) ইন্সটাগ্রামে এশা রেব্বা টুইটারে এশা রেব্বা ফেসবুকে এশা রেব্বা
কেন ইস্টউড

কেনেথ হামফ্রে ইস্টউড (ইংরেজি: Ken Eastwood; জন্ম: ২৩ নভেম্বর, ১৯৩৫) নিউ সাউথ ওয়েলসের চ্যাটসউড এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭১ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম আনঅর্থোডক্স বোলিংয়ে পারদর্শী ছিলেন কেন ইস্টউড। ১৯৫৯-৬০ মৌসুম থেকে ১৯৭১-৭২ মৌসুম পর্যন্ত কেন ইস্টউডের প্রথম-শ্রেণীর খেলোয়াড়ী জীবন চলমান ছিল। পুরোটা সময়ই তিনি ভিক্টোরিয়ার পক্ষে প্রথম-শ্রেণীর ক্রিকেট খেলতেন। তন্মধ্যে, ১৯৬৯-৭০ মৌসুমে শেফিল্ড শিল্ডের শিরোপা বিজয়ে দলকে নেতৃত্ব দিয়েছিলেন। এ সময়ে দলের শীর্ষস্থানীয় ব্যাটসম্যান হিসেবে উপস্থাপনায় সচেষ্ট হন। ৪১.৭১ গড়ে ৫৮৪ রান তুলেন। ১৯৭০-৭১ মৌসুমের শেফিল্ড শিল্ডে ১২২.৮৩ গড়ে ৭৩৭ রান তুলেন। তিনটি শতরানের মধ্যে সর্বোচ্চ করেন ২২১। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কেন ইস্টউড। ১২ ফেব্রুয়ারি, ১৯৭১ তারিখে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। ১৯৭০-৭১ মৌসুমে ইংল্যান্ড দল অস্ট্রেলিয়া গমন করে। অস্ট্রেলীয় দলকে ১৯৬৮ সাল থেকে অধিনায়কত্ব করা বিল লরি’র স্থলাভিষিক্ত হন। ঐ টেস্টটি সিরিজের চূড়ান্ত টেস্ট ছিল। ব্যাট হাতে নিদারুণ ব্যর্থ হন। পাঁচ ও শূন্য রান তুলেন। তবে, বল হাতে নিয়ে বামহাতি আনঅর্থোডক্স স্পিন বোলিংয়ে কিথ ফ্লেচারের উইকেট লাভে সক্ষমতা দেখান। অস্ট্রেলিয়ান ক্রিকেট সোসাইটি কেন ইস্টউডের উপর সংক্ষিপ্ত পরিচিতি তুলে ধরে। এতে উল্লেখ করা হয় যে, কেন ইস্টউড মাত্র একটি টেস্টে অংশগ্রহণ করলেও দুইটি ব্যাগি গ্রীন ক্যাপ লাভের অধিকারী হন। টুপির আকারের জন্যই এটি হয়েছে ও দ্বিতীয়টি ফেরৎ দানের জন্যে তাকে বলা হয়নি। "Batting and Fielding in Sheffield Shield 1969/70"। CricketArchive। সংগ্রহের তারিখ ১১ জুন ২০১৯।  "Batting and Fielding in Sheffield Shield 1970/71"। CricketArchive। সংগ্রহের তারিখ ৪ নভেম্বর ২০১৮।  David Jenkins, Ken Eastwood: One and Only, Australian Cricket Society, Sydney, 2008. টমাস কেলি রস ডানকান এক টেস্টের বিস্ময়কারী কুইন্সল্যান্ড ক্রিকেট দল অস্ট্রেলীয় টেস্ট ক্রিকেটারদের তালিকা ইএসপিএনক্রিকইনফোতে কেন ইস্টউড (ইংরেজি) ক্রিকেটআর্কাইভে কেন ইস্টউড (সদস্যতা প্রয়োজনীয়) (ইংরেজি) "One Test, Two Caps" by Brydon Coverdale
এ. কে. এম. মোশাররফ হোসেন

এ. কে. এম. মোশাররফ হোসেন- (আনু. ১৯৩৭–২৯ সেপ্টেম্বর ২০২০) একজন বাংলাদেশী রাজনীতিবিদ ও সংসদ সদস্য ছিলেন। তিনি ২০০১ থেকে ২০০৫ সাল পর্যন্ত বাংলাদেশ সরকারের জ্বালানি ও খনিজ সম্পদ প্রতিমন্ত্রী ছিলেন। মোশাররফ হোসেন আনু. ১৯৩৭ সালে ময়মনসিংহ জেলার মুক্তাগাছার কান্দিগাঁওয়ে জন্মগ্রহণ করেন। মোশাররফ হোসেন জেনারেল হুসেন মুহাম্মদ এরশাদের সামরিক শাসনামলে আমলাতান্ত্রিক দায়িত্ব পালন করেছিলেন। তিনি ১৯৯৬ এবং ২০০১ সালে ময়মনসিংহ-৫ থেকে বাংলাদেশ জাতীয়তাবাদী দলের প্রার্থী হিসাবে সংসদ সদস্য নির্বাচিত হয়েছিলেন। তিনি বাংলাদেশ জাতীয়তাবাদী দলের দ্বিতীয় খালেদা মন্ত্রিসভায় জ্বালানি ও খনিজ সম্পদ প্রতিমন্ত্রী হিসাবে দায়িত্ব পালন করেছেন। তিনি অক্টোবর ২০০১ থেকে জুন ২০০৫ পর্যন্ত প্রতিমন্ত্রী হিসাবে দায়িত্ব পালন করেছেন। নাইকো রিসোর্স দুর্নীতির অভিযোগে তিনি ২১ মে ২০০৬ সালে মন্ত্রিত্ব থেকে পদত্যাগ করেন। তিনি ২০০৮ সালের বাংলাদেশ সাধারণ নির্বাচনে ময়মনসিংহ-৫ আসনে বাংলাদেশ জাতীয়তাবাদী দল থেকে মনোনীত হয়েছিলেন। রাজনীতিতে জড়িত হওয়ার পূর্বে তিনি শিল্পসচিব ও বিসিআইসির চেয়ারম্যান হিসেবে দায়িত্ব পালন করেন। এছাড়াও তিনি দৈনিক দিনকালের ব্যবস্থাপনা পরিচালক ছিলেন। এ কে এম মোশাররফ হোসেন জিনাত মোশাররফের সাথে বিবাহ বন্ধনে আবদ্ধ হন। জিনাত জাতীয় পার্টি থেকে নির্বাচিত প্রাক্তন জাতীয় সংসদ সদস্য। তাদের দুই পুত্র সন্তান রয়েছে। ২০২০ সালের ২৯ সেপ্টেম্বর মোশাররফের কোভিড-১৯ ধরা পড়লে তাকে ঢাকার ল্যাবএইড হাসপাতালে ভর্তি করা হয়। ১৭ অষ্টোবর রাতে তিনি সেখানেই মৃত্যু বরণ করেন। তাকে মুক্তাগাছা উপজেলার কান্দিগাঁও গ্রামে পারিবারিক কবরস্থানে দাফন করা হয়। নিজস্ব সংবাদদাতা (১৭ অক্টোবর ২০২০)। "সাবেক প্রতিমন্ত্রী এ কে এম মোশাররফ আর নেই"। এনটিভি। সংগ্রহের তারিখ ১৯ অক্টোবর ২০২০।  Khan, Sharier। "Dubious leaderships, graft led to gas crisis"। archive.thedailystar.net। The Daily Star। ২৪ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৮।  "Parliament Election Result of 1991,1996,2001 Bangladesh Election Information and Statistics"। ভোট মনিটর নেটওয়ার্ক (ইংরেজি ভাষায়)। ২৮ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৮।  "AKM Mosharraf asked to surrender before trial court"। The Daily Star (ইংরেজি ভাষায়)। ৪ নভেম্বর ২০০৮। সংগ্রহের তারিখ ২৪ ফেব্রুয়ারি ২০১৮।  "AKM Mosharraf, ex-MP Milon freed on bail"। The Daily Star (ইংরেজি ভাষায়)। ২৪ সেপ্টেম্বর ২০০৮। সংগ্রহের তারিখ ২৪ ফেব্রুয়ারি ২০১৮।  অনলাইন রিপোর্ট (১৭ অক্টোবর ২০২০)। "করোনায় মারা গেলেন সাবেক জ্বালানি প্রতিমন্ত্রী মোশাররফ হোসেন"। দ্য ডেইলি স্টার। সংগ্রহের তারিখ ১৯ অক্টোবর ২০২০।  স্টাফ রিপোর্টার (১৮ অক্টোবর ২০২০)। "বিএনপি নেতা এ কে এম মোশাররফ হোসেনের ইন্তেকাল"। দৈনিক মানবজমিন। সংগ্রহের তারিখ ১৯ অক্টোবর ২০২০।  "সাবেক প্রতিমন্ত্রী এ কে এম মোশাররফ আর নেই"। এন টিভি। ২০২০-১০-১৭। সংগ্রহের তারিখ ২০২০-১০-১৮।  "চিরনিদ্রায় সাবেক প্রতিমন্ত্রী মোশাররফ হোসেন"। এন টিভি। ২০২০-১০-১৮। সংগ্রহের তারিখ ২০২০-১০-১৮।
বাংলাদেশ চলচ্চিত্র ও টেলিভিশন ইনস্টিটিউট

বাংলাদেশ চলচ্চিত্র ও টেলিভিশন ইনস্টিটিউট (সংক্ষেপেঃ বিসিটিআই) বাংলাদেশের একটি সরকারি প্রতিষ্ঠান যা চলচ্চিত্র ও টেলিভিশন অনুষ্ঠান নির্মাণে দক্ষ ও যোগ্য নির্মাতা এবং কলাকুশলী সৃষ্টি বিষয়ক কার্যক্রম পরিচালনা, ব্যবস্থাপনা ও নিয়ন্ত্রণে সরকারকে সহায়তা ও পরামর্শ প্রদানের নিয়োজিত। এই প্রতিষ্ঠানটি ঢাকার দারুস সালাম এলাকায়-এ অবস্থিত এবং তথ্য মন্ত্রণালয়ের নিয়ন্ত্রণে পরিচালিত। ২০১৩ সালে এই প্রতিষ্ঠানটি প্রতিষ্ঠা করা হয় চলচ্চিত্র ও টেলিভিশন সম্পর্কিত বিষয়ে গবেষণা ও উন্নয়ন কর্মকাণ্ড সুষ্ঠুভাবে পরিচালনা ও দক্ষ জনশক্তি সৃষ্টিসহ জাতীয় পর্যায়ে দক্ষ ও অভিজ্ঞ মানবসম্পদ তৈরির লক্ষ্যকে সামনে রেখে। চলচ্চিত্র ও টেলিভিশন সম্প্রচার বিষয়ে কারিগরি প্রশিক্ষণ প্রদান; সেমিনার, সম্পোজিয়াম, ওয়ার্কশপ আয়োজন করা; সংশ্লিষ্টদের সম্মাননা প্রদান; ডিপ্লোমা, স্নাতক ডিগ্রি প্রদান এবং এ সংক্রান্ত গবেষণা করার জন্য বাংলাদেশ জাতীয় সংসদে ২০১৩ সালের ২৩ নং আইন হিসাবে ‘‘বাংলাদেশ চলচ্চিত্র টেলিভিশন ইনস্টিটিউট আইন, ২০১৩’’ পাশ হয় যা ২০ জুন ২০১৩ তারিখের বাংলাদেশ গেজেটে প্রকাশিত হয় এবং তথ্য মন্ত্রণালয়ের প্রজ্ঞাপন অনুযায়ী ০১ নভেম্বর ২০১৩ তারিখ থেকে কার্যকর বলে গন্য করা হয়। আইনটির কতিপয় ধারা সংশোধন করে সংশোধিত আইনটি ২০১৯ সালের ১১ জুলাই সংসদে পাস হয় ‘বাংলাদেশ চলচ্চিত্র ও টেলিভিশন ইনস্টিটিউট (সংশোধন) বিল-২০১৯’ শিরোনামে। তুলনামূলকভাবে নতুন এই প্রতিষ্ঠানটি এখনও নিজেস্ব ভাবনে স্থানান্তরিত হয়নি; বর্তমানে এটি ঢাকার কল্যাণপুরের দারুস সালাম রোপে অবস্থিত জাতীয় গণমাধ্যম ইনস্টিটিউটএর চতুর্থ ও পঞ্চম তলা নিয়ে অবস্থিত। সংশ্লিষ্টদের বক্তব্য অনুসারে প্রতিষ্ঠানটির জন্য স্বয়ং-সম্পূর্ণ অবকাঠামো নির্মানের পরিকল্পনা হাতে নেয়া হবে যথাশিঘ্রই। এই প্রতিষ্ঠানের লক্ষ্য ও উদ্দেশ্য হিসাবে বলা হয়েছে - চলচ্চিত্র ও টেলিভিশন অনুষ্ঠান নির্মাণে দক্ষ ও যোগ্য নির্মাতা এবং কলাকুশলী সৃষ্টির নিমিত্ত সংশ্লিষ্ট বিষয়ের উপর ডিগ্রি ও কারিগরি প্রশিক্ষণ প্রদানসহ এতদ্‌সংশ্লিষ্ট অন্যান্য ক্ষেত্রে গবেষণামূলক কর্মকাণ্ড পরিচালনা করিবার উদ্দেশ্যে। এই প্রতিষ্ঠানটিতে রয়েফে বিভিন্ন বিষয়ে ডিপ্লোমা কোর্স; প্রতিষ্ঠাটি নিজেস্ব একটি গবেষণাধর্মী পত্রিকাও রয়েছে যা ‘‘বাংলাদেশ চলচ্চিত্র ও টেলিভিশন ইনস্টিটিউট পত্রিকা’’ নামে পরিচিত। তথ্য মন্ত্রণালয়। "বাংলাদেশ চলচ্চিত্র এবং টেলিভিশন ইনস্টিটিউট আইন, ২০১৩"। আইন ও সংসদ বিভাগ, গণপ্রজাতন্ত্রী বাংলাদেশ সরকার। ১৯ জুন ২০১৩। সংগ্রহের তারিখ ৩ অক্টোবর ২০১৯।  "বাংলাদেশ চলচ্চিত্র ও টেলিভিশন ইনস্টিটিউট"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ২৯ অক্টোবর ২০১৪। সংগ্রহের তারিখ ২ অক্টোবর ২০১৯।  "টেলিভিশন ও চলচ্চিত্র নিয়ে পড়াশোনা"। আলোকিত বাংলাদেশ। ১৯ নভেম্বর ২০১৭। সংগ্রহের তারিখ ৩ অক্টোবর ২০১৯।  "বাংলাদেশ চলচ্চিত্র ও টেলিভিশন ইনস্টিটিউট বিল সংসদে পাস"। দৈনিক কালেরকন্ঠ। ১২ জুলাই ২০১৯। সংগ্রহের তারিখ ৩ অক্টোবর ২০১৯। [স্থায়ীভাবে অকার্যকর সংযোগ] "বাংলাদেশ চলচ্চিত্র ও টেলিভিশন ইনস্টিটিউট (সংশোধন) বিল পাস"। বাংলাদেশ প্রতিদিন। ১১ জুলাই ২০১৯। সংগ্রহের তারিখ ৩ অক্টোবর ২০১৯।  "বাংলাদেশ চলচ্চিত্র ও টেলিভিশন ইনস্টিটিউটের তৃতীয় প্রতিষ্ঠাবার্ষিকী উদ্‌যাপন"। সময় টিভি। ১ নভেম্বর ২০১৬। সংগ্রহের তারিখ ৩ অক্টোবর ২০১৯। [স্থায়ীভাবে অকার্যকর সংযোগ] "বাংলাদেশ চলচ্চিত্র ও টেলিভিশন ইনস্টিটিউট পত্রিকা (৮ম সংখ্যা)"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ২০ মার্চ ২০১৯। সংগ্রহের তারিখ ৩ অক্টোবর ২০১৯।  দাপ্তরিক ওয়েবসাইট
বেলুন (দ্ব্যর্থতা নিরসন)

সাধারণ রাবারের তৈরি বায়ুধারকের জন্য বেলুন দেখুন আকাশে মানুষকে নিয়ে উড়তে সক্ষম বেলুনের জন্য বেলুন (আকাশযান) দেখুন গরম বাতাসবাহী বেলুনের জন্য উষ্ণ বায়ু বেলুন দেখুন এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
রফিকুল ইসলাম চৌধুরী

রফিকুল ইসলাম চৌধুরী (মৃত্যু: ১৪ অক্টোবর ২০০৮) ছিলেন বাংলাদেশের একজন একাডেমিক ও রাজনৈতিক বিজ্ঞানী। তিনি চট্টগ্রাম বিশ্ববিদ্যালয়ের নবম উপাচার্য হিসাবে দায়িত্ব পালন করেন। Pankaj। "Gallery - Category: VC and Pro-VC - Image: Ex-Vice-Chancellor Prof. Dr. Rafiqul Islam Chowdhury"। convocation.cu.ac.bd (ইংরেজি ভাষায়)। ২০১৭-১২-২২ তারিখে মূল থেকে আর্কাইভ করা। সংগ্রহের তারিখ ২০১৭-১২-২২।  "Vice-Chancellors"। University of Chittagong। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৬।  "RI Chowdhury passes away"। The Daily Star (ইংরেজি ভাষায়)। ২০০৮-১০-১৪। সংগ্রহের তারিখ ২০১৭-১২-২২।
নিকে (পৌরাণিক চরিত্র)

গ্রিক পুরাণে, নিকে বিজয়ের দেবী। তিনি তিতান গোত্রভুক্ত দেবতা পাল্লাস ও ওকেয়ানিদ স্তাইক্সের কন্যা এবং জেলুস, ক্রাতুস ও বিয়ার বোন। এছাড়া নিকে শক্তি ও গতির দেবী। তার রোমান সমকক্ষ দেবী ভিক্তোরিয়া। নিকে ও তার ভাইবোনেরা জিউসের ঘনিষ্ঠ সহচর ছিলেন। পুরাণ অনুসারে, পুরনো শ্বরদের বিরুদ্ধে তিতানদের সংঘর্ষে সময় তার মাতা স্তাইক্স তাদের জিউসের নিকট নিয়ে এসেছিলেন। নিকে স্বর্গীয় সারথীর ভূমিকা পালন করেছিলেন। নিকে যুদ্ধক্ষেত্রে গিয়ে বিজয়ীদের জলপাইয়ের পাতা দিয়ে গৌরব ও সম্মান প্রদান করতেন। হার্ড, p. 49; হেসিয়ড. Theogony, 375-383; অ্যাপোলোডোরাস, 1.2.2, 1.2.4. Compare with Pausanias, 8.18.1–2, স্মিথ, Nice.
আবদুল মান্নান (শিক্ষাবিদ)

অধ্যাপক আবদুল মান্নান একজন বাংলাদেশী শিক্ষাবিদ। তিনি ২০১৫-২০১৯ সময়কালে বাংলাদেশের বিশ্ববিদ্যালয় মঞ্জুরি কমিশনের ১২তম চেয়ারম্যান এবং ১৯৯৯-২০০১ সাল পর্যন্ত চট্টগ্রাম বিশ্ববিদ্যালয়ের উপাচার্য হিসাবে দায়িত্ব পালন করেছেন। ওই সময়ে তিনি বাংলাদেশের সর্বকনিষ্ঠ উপাচার্য হিসেবে পরিচিতি পান। অধ্যাপক মান্নান লেখাপড়া চট্টগ্রামের সেন্ট প্লাসিড্স হাইস্কুল থেকে এসএসসি ও চট্টগ্রাম সরকারি কমার্স কলেজ থেকে এইচএসসি পাস করেন। তিনি ১৯৭২ সালে ঢাকা বিশ্ববিদ্যালয় থেকে ব্যবস্থাপনা বিভাগে স্নাতকোত্তর ডিগ্রি অর্জন করেন। তিনি ১৯৭৮ সালে হাওয়াই বিশ্ববিদ্যালয় এবং মিয়ামি বিশ্ববিদ্যালয় থেকে স্নাতক এবং স্নাতকোত্তর পড়াশোনা শেষ করেন। ১৯৯৮ সালে তিনি ব্রিটিশ কাউন্সিল ফেলোশিপের অধীনে চেস্টার বিশ্ববিদ্যালয়ে ‘উচ্চ শিক্ষা প্রশাসন’-এর ওপরও বিশেষ প্রশিক্ষণ গ্রহণ করেন। অধ্যাপক মান্নান ১৯৭৩ সালে প্রভাষক হিসাবে চট্টগ্রাম বিশ্ববিদ্যালয়ের ব্যবস্থাপনা বিভাগে যোগদানের মাধ্যমে শিক্ষকতায় পেশায় কর্মজীবন শুরু করেন। তিনি ১৯৮৯ সালে ওহাইও স্টেট বিশ্ববিদ্যালয়ে আন্তর্জাতিক বাণিজ্য নিয়ে উন্নত গবেষণা করেন। ১৯৯৬ সালে, চট্টগ্রাম বিশ্ববিদ্যালয়ে নিয়োগের সময় মান্নান দেশের কনিষ্ঠতম উপাচার্য হন। ২০০৫ সালে মান্নান চট্টগ্রাম বিশ্ববিদ্যালয় থেকে প্রাথমিক অবসর গ্রহণ করেন। এরপরে তিনি ট্রাস্টি বোর্ডের উপদেষ্টা এবং ইউনিভার্সিটি অব লিবারেল আর্টস বাংলাদেশ (ইউল্যাব) এর বিজনেস স্কুল-এর একটি পূর্ণ-কালিন অধ্যাপক হন। তিনি ইস্ট ওয়েস্ট বিশ্ববিদ্যালয়ের ব্যবসায় বিভাগ এবং অনুষদের ডিনে অধ্যাপক হিসাবেও দায়িত্ব পালন করেছিলেন। অধ্যাপক মান্নান শামসুল হক শিক্ষা কমিশনের সদস্য ছিলেন। তিনি পরপর দু’বার বিশ্ববিদ্যালয় শিক্ষক সমিতির সাধারণ সম্পাদক, একবার সভাপতি ও বাংলাদেশ বিশ্ববিদ্যালয় শিক্ষক সমিতি ফেডারেশনের মহাসচিব নির্বাচিত হন। সংগঠক হিসেবে স্ট্যান্ডিং কমিটি অব ভাইস-চ্যান্সেলরস ও বিশ্ববিদ্যালয় পরিষদের সভাপতি নির্বাচত হন। এছাড়া তিনি লন্ডনের এ্যাসোসিয়েশন অব কমনওয়েলথ ইউনিভার্সিটিজেস-এর নির্বাহী সদস্য ছিলেন। বিশ্ববিদ্যালয় মঞ্জুরী কমিশনের খণ্ডকালীন সদস্য হিসেবে দায়িত্ব পালন করেন। মান্নান সার্ক চার্টার প্রাপ্ত এ্যাসোসিয়েশন অব ম্যানজমেন্ট ডেভেলপমেন্ট ইনস্টিউটিউশেনের সাউথ ইস্ট এশিয়ার একজন প্রতিষ্ঠাতা সদস্য। অধ্যাপক মান্নান চট্টগ্রামের হাটহাজারি এলাকার বাসিন্দা। বাবা আবদুস সালাম, মা সালেমা খাতুন। তার একমাত্র সন্তান ফারজানা মান্নান চট্টগ্রাম বিশ্ববিদ্যালয়ে আন্তর্জাতিক সম্পর্ক বিভাগের সহকারী অধ্যাপক । অধ্যয়ন ও গবেষণার বিষয় হচ্ছে কৌশলগত ব্যবস্থাপনা। তার ত্রিশটির মতো আন্তর্জাতিক ও দেশীয় প্রকাশনা রয়েছে। তার প্রকাশিত গ্রন্থের সংখ্যা নয়টি। তিনি বাংলাদেশ ও আন্তর্জাতিক অন্তত ৬টি দৈনিকে সমসাময়িক দেশীয় ও আন্তর্জাতিক বিষয়, অর্থনৈতিক বিশ্লেষণ নিয়ে লেখালেখি করন। "Professor Mannan made new UGC chairman"। Nirapad News। ৭ মে ২০১৫। ২০ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০১৬।  "Chairman, University Grants Commission of Bangladesh" (পিডিএফ)। UGC। ২০ আগস্ট ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ জুলাই ২০১৬।  "বিশ্ববিদ্যালয় মঞ্জুরী কমিশনের চেয়ারম্যান অধ্যাপক আবদুল মান্নান"। দৈনিক জনকণ্ঠ। ৭ মে ২০১৫। সংগ্রহের তারিখ ২ অক্টোবর ২০১৯।  "Abdul Mannan new UGC chairman"। NTV। ৭ মে ২০১৫। সংগ্রহের তারিখ ২৫ জুলাই ২০১৬।  "Prof Mannan joins UGC as chairman"। Bangladesh Sangbad Sangstha। ৭ মে ২০১৫। ২২ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০১৬।
বিস্ফোরক পরিদপ্তর

বিস্ফোরক বিভাগ (বিস্ফোরক পরিদপ্তর ) একটি বাংলাদেশ সরকার নিয়ন্ত্রণাধীন সংস্থা যা বাংলাদেশে বাণিজ্যিক বিস্ফোরক নিয়ন্ত্রণের দায়িত্বে নিয়োজিত। এবং বিদ্যুৎ, জ্বালানি ও খনিজ সম্পদ মন্ত্রণালয়ের সাথে যুক্ত। বিস্ফোরক অধিদফতর একটি বাণিজ্যিক বিভাগ যা বাংলাদেশে বাণিজ্যিক বিস্ফোরক এবং জ্বলনযোগ্য পদার্থ নিয়ন্ত্রণের জন্য দায়িত্বপ্রাপ্ত। এর সদর দফতর ঢাকায় তবে বরিশাল, চট্টগ্রাম, খুলনা, রাজশাহী এবং সিলেটে আঞ্চলিক অফিস রয়েছে। ১৮৮৪ সালের বিস্ফোরক আইনের উপর ভিত্তি করে এটি প্রতিষ্ঠা করা হয়। বিস্ফোরক আইন ১৮৮৪ অনুসারে বাংলাদেশে বিস্ফোরক তৈরি, অধিকারে রাখা, ব্যবহার, বিক্রয়, পরিবহন এবং আমদানী নিয়ন্ত্রণ করা হয়। এ আইনে বিস্ফোরক বলতে গান পাউডার, নাইট্রোগ্লিসারিণ, ডিনামাইট, গানকটন, ব্লাষ্টিং পাউডার, মারকারি (পারদ) বা অন্য ধাতুর ফালমিনেট, রঙিন আতশবাজী ফগ সিগন্যাল, আতশবাজী, ফিউজ, কারতুজ বা উল্লেখিত বিষয়গুলোর সাথে সাদৃশ্য অন্য যেকোন পদার্থকে বুঝায়। যা বিস্ফোরণ ঘটানোর জন্যে ব্যবহৃত হয়ে থাকে। "Ship-breaker ignored explosive warning"। The Daily Star (ইংরেজি ভাষায়)। ১ জানুয়ারি ২০১০। সংগ্রহের তারিখ ২৭ জুন ২০১৯।  "Relocate chemicals now from old town"। The Daily Star (ইংরেজি ভাষায়)। ২৭ ফেব্রুয়ারি ২০১৯। সংগ্রহের তারিখ ২৭ জুন ২০১৯।  "বিস্ফোরক পরিদপ্তর"। explosives (ইংরেজি ভাষায়)। সংগ্রহের তারিখ ২৭ জুন ২০১৯।  "The Explosives Act, 1884" (পিডিএফ)। bdlaws.minlaw.gov.bd। ১৫ নভেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ জুন ২০১৯।
রঙ্গিলা

রঙ্গিলা ইংরেজি সংগীত শিল্পী শিরিন জাওয়াদ-এর তৃতীয় একক অ্যালবাম, ৮ ই এপ্রিল ২০১৩ সালে লেজার ভিশন থেকে প্রকাশ হয়। হাবিব ওয়াহিদ বাপ্পা মজুমদার , ফুয়াদ, হৃদয় খান, রুমেল, রুমানা, রাফা এবং রায়হানের মত অনেক বাংলাদেশি বিখ্যাত সুর এই অ্যালবামের গানে সুর করেছেন অ্যালবাম টি প্রকাশিত হয়েছে লেজার ভিশন থেকে ৮ই এপ্রিল ২০১৩ সালে। Ahmed, Evan (১১ আগস্ট ২০১৪)। "Rangeela – Shireen Jawad (2013) Bangla Folk Full Album Free Download"। BDmusicCafe.com। ১ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১৫।  "Rangeela"। CD Baby। ২০১৩। সংগ্রহের তারিখ ১ অক্টোবর ২০১৫।  "Shirin releases third album"। Dhaka: Dhaka Mirror। ৮ এপ্রিল ২০১৩। সংগ্রহের তারিখ ১ অক্টোবর ২০১৫।
বাংলাদেশ–সংযুক্ত আরব আমিরাত সম্পর্ক

বাংলাদেশ – সংযুক্ত আরব আমিরাত সম্পর্ক বাংলাদেশ ও সংযুক্ত আরব আমিরাতের দ্বিপাক্ষিক সম্পর্ক উল্লেখ করে। মুহাম্মদ ইমরান সংযুক্ত আরব আমিরাতের বাংলাদেশের আবাসিক রাষ্ট্রদূত। ২০১৪ সালে সংযুক্ত আরব আমিরাতের নাগরিকদের আগমনে ভিসা দেওয়ার ঘোষণা দিয়েছিল বাংলাদেশ। ওয়ার্ল্ড এক্সপো ২০২০ এর আয়োজক শহর হিসেবে বাংলাদেশ দুবাইকে বাদ দিয়ে মস্কোর পক্ষে ভোট দেওয়ার পর সংযুক্ত আরব আমিরাত বাংলাদেশীদের ভিসা দেওয়া বন্ধ করে দেয়। দুবাই শেষ পর্যন্ত আয়োজক শহর নির্বাচিত হয়েছিল। দুবাই ভিসা নিষেধাজ্ঞার অস্তিত্ব অস্বীকার করেছে। সংযুক্ত আরব আমিরাতের বাংলাদেশে একটি দূতাবাস রয়েছে। ডিসেম্বর ২০১৬ এর মতে সংযুক্ত আরব আমিরাতে ৭০০,০০০ হাজার বাংলাদেশী অভিবাসী রয়েছেন। বাংলাদেশ ও সংযুক্ত আরব আমিরাতের মধ্যে বাণিজ্য ২০১২-২০১৩ মেয়াদে ৯৬৭ মিলিয়ন ডলার দাঁড়িয়েছে। সংযুক্ত আরব আমিরাত বাংলাদেশে ২.৯ বিলিয়ন ডলার বিনিয়োগ রয়েছে। "Bangladesh urges UAE to ease visa process"। The Daily Star (ইংরেজি ভাষায়)। ১৮ জানুয়ারি ২০১৭। সংগ্রহের তারিখ ২ ফেব্রুয়ারি ২০১৭।  "Bangladesh grants Emiratis visa-on-arrival travel"। The National। সংগ্রহের তারিখ ২ ফেব্রুয়ারি ২০১৭।  "No visa ban for Bangladesh nationals in UAE"। bdnews24.com। সংগ্রহের তারিখ ২ ফেব্রুয়ারি ২০১৭।  Reporter, Staff। "Bangladesh-UAE ties based on shared faith, traditions"। khaleejtimes.com। Khaleej Times। সংগ্রহের তারিখ ২ ফেব্রুয়ারি ২০১৭।  Basit, Abdul। "UAE and Bangladesh trade ties continue to grow - Khaleej Times"। www.khaleejtimes.com। সংগ্রহের তারিখ ২ ফেব্রুয়ারি ২০১৭।
ক্রাতুস

গ্রিক পুরাণে, ক্রাতুস ছিল একজন দেবতা, শক্তি ও ক্ষমতার প্রতিক। তার রোমান সমকক্ষ দেবী ছিল ভিস। সে ছিল টাইটান গোত্রভুক্ত দেবতা পাল্লাস ও ওকেয়ানিদ স্তাইক্সের পুত্র ও জেলুস, বিয়া ও নিক এর ভাই। ক্রাতুস ও তার ভাই-বোনেরা সকলেই ছিল জিউসের সঙ্গী।
দিক্তিস

গ্রিক পুরাণে, দিক্তিস ছিল চারজন লোকের নাম। দিক্তিস ছিল একজন জেলে ও সেরিফস দ্বীপের রাজা পলিদেক্তেসের ভাই, তারা দুইজনই ছিল মাগ্নেস ও একজন নাইয়াদের পুত্র। সেই দানাই ও পের্সেউসকে সমুদ্রতীর থেকে উদ্ধার করে। পরবর্তীতে পের্সেউস পলিদেক্তেসকে হত্যা করে দিক্তিসকে দ্বীপের রাজা হিসাবে ঘোষণা করে। দিক্তিস ছিল সেই নাবিকদের একজন যারা দাওনিসাসকে অপহরণ ও হত্যার চেষ্টা করে কিন্তু দাওনিসাস তাদেরকে ডলফিনে রূপান্তরিত করে। দিক্তিস ছিল একজন কেন্তাউর। সে পিরিথৌসের বিয়েতে উপস্থিত ছিল এবং সে লাপিথদের সাথে যুদ্ধ করেছিল। সে পিরিথৌসের নিকট হতে পালিয়ে যাবার সময়ে পাহাড় থেকে একটি গাছের উপরে পড়ে মারা যায়। দিক্তিস ছিল পোসাইডন ও আউগেয়াসকন্যা আগামেদের পুত্র। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
পলিদেক্তেস

গ্রিক পুরাণে, পলিদেক্তেস ছিল সেরিফস দ্বীপের রাজা ও দিক্তিসের ভাই এবং মাগ্নেস ও থায়ইয়ার পুত্র। পলিদিক্তিস পের্সেউসের মা দানাইকে বিয়ে করতে চেয়েছিল কিন্তু পের্সেউস এতে বাঁধা হয়ে দাড়ায়। এই জন্যে পলিদিক্তিস পের্সেউসকে হত্যা করার জন্য এক ষড়যন্ত্র করে। সে কৌশলে পের্সেউসকে রাক্ষসী মেদুসাকে বধ করতে পাঠায় এবং ভাবে এভাবে পের্সেউস মারা যাবে। কিন্তু পের্সেউস মেদুসাকে বধ করে ফিরে এসে মেদুসার মাথা দেখিয়ে পলিদেক্তেস ও তার সঙ্গী-সাথীদের পাথরে পরিণত করে এবং দিক্তিসকে দ্বীপের রাজা ঘোষণা করে।
বাংলাদেশ জুডিসিয়াল সার্ভিস এসোসিয়েশন

বাংলাদেশ জুডিসিয়াল সার্ভিস এসোসিয়েশন বাংলাদেশের বিচারকগণের সংগঠন। বাংলাদেশের সংবিধান অনুযায়ী গঠিত বাংলাদেশ জুডিসিয়াল সার্ভিসে কর্মরত সকল বিচারকগণের সমন্বয়ে এই এসোসিয়েশন গঠিত হয়েছে। ১৯৪৭ সালের ১৩ অক্টোবর গৃহীত গঠনতন্ত্রের মাধ্যমে যাত্রা শুরু করে 'ইস্ট পাকিস্তান সিভিল সার্ভিস (জুডিসিয়াল) এসোসিয়েশন'। পরবর্তীতে বাংলাদেশ স্বাধীন হওয়ার পর জুডিসিয়াল ক্যাডার বাংলাদেশ সিভিল সার্ভিসের অন্তর্ভুক্ত হয়। সংগঠনের নাম পরিবর্তিত হয়ে হয় ‌'বাংলাদেশ সিভিল সার্ভিস (জুডিসিয়াল) এসোসিয়েশন'। ১৯৯০ সালের ২৮ ডিসেম্বর সংগঠনের সদস্যদের বার্ষিক সাধারণ সভায় পূর্বের গঠনতন্ত্র বাতিলপূর্বক নতুন গঠনতন্ত্র প্রণয়ন ও গ্রহণ করা হয়। মাসদার হোসেন মামলায় বাংলাদেশ সুপ্রীম কোর্টের আপীল বিভাগের রায়ে বাংলাদেশ জুডিসিয়াল সার্ভিস গঠনের নির্দেশনা দেওয়া হয়। ২০০২ সালের বার্ষিক সাধারণ সভায় সংগঠনের নাম পরিবর্তন করে রাখা হয় 'বাংলাদেশ জুডিসিয়াল সার্ভিস এসোসিয়েশন'। অরাজনৈতিক ও কল্যাণমুখী সংগঠন হিসাবে এই এসোসিয়েশনের কার্যবিধি নিম্নবর্ণিত উদ্দেশ্য সাধনের পরিচালিত হয়। ক) এসোসিয়েশনের সদস্যদের মধ্যে পারস্পরিক সহযোগিতা, সহমর্মিতা ও একাত্ববোধ জাগ্রতকরণ এবং বিচার বিভাগের সুমহান ঐতিহ্য ও মান মর্যাদা সমুন্নত রাখার জন্য সদস্যদের দেশ ও জাতির কল্যাণে দেশপ্রেম, কর্তব্যনিষ্ঠা, সততা, নিরপেক্ষতা ও একাগ্রতার সঙ্গে দায়িত্ব ও কর্তব্য পালনে উদ্বুদ্ধকরণ, খ) সদস্যদের আইনানুগ ও ন্যায়সঙ্গত অধিকার যথা- চাকরির কাঠামো, বেতন, পদমর্যাদা ইত্যাদি স্বার্থ সংশ্লিষ্ট সকল দাবীসমূহ ন্যায় নীতির ভিত্তিতে প্রতিষ্ঠা ও সংরক্ষণের জন্য প্রয়োজনীয় সকল পদক্ষেপ ও ব্যবস্থা গ্রহণ, গ) সংগঠনের স্বার্থে এবং সদস্যদের কল্যাণের জন্য তহবিল গঠন, অস্থাবর ও স্থাবর সম্পত্তি অর্জন, ঘ) সংগঠনের স্বার্থে সভা, সম্মেলন ও সিম্পোজিয়াম ইত্যাদি জাতীয় কার্যক্রম গ্রহণ, ঙ) বিচার ও বিচার প্রশাসনের উন্নয়নের ক্ষেত্রে সংশ্লিষ্ট জাতীয় ও আন্তর্জাতিক প্রতিষ্ঠানের সঙ্গে সরকারের অনুমতিক্রমে সম্পর্ক স্থাপন ও বিস্তার এবং চ) উল্লিখিত লক্ষ্য ও উদ্দেশ্য অর্জনে প্রত্যক্ষ ও পরোক্ষভাবে সহায়ক সকল কার্যক্রম গ্রহণ। বাংলাদেশের বিচার বিভাগ "বাংলাদেশ জুডিসিয়াল সার্ভিস অ্যাসোসিয়েশনের সভাপতি জিন্নাহ, সাধারণ সম্পাদক মুজিবুর"। ntvbd.com। এনটিভি। ২৯ ডিসেম্বর ২০২২। সংগ্রহের তারিখ ১১ মার্চ ২০২৩।  [১] ওয়েব্যাক মেশিনে আর্কাইভকৃত ৩ অক্টোবর ২০১৯ তারিখে , Constitution of the Association, সংগ্রহের তারিখ: ০৩ অক্টোবর, ২০১৯।
তাফসির আল জালালাইন

তাফসির আল জালালাইন / তাফসির জালালাইন বা তাফসিরে জালালাইন ( আরবি : تفسير الجلالين / تفسير الإمامين الجلالين  ; উর্দু : تفسیر جلالین ) মুসলমানের ধর্ম গ্রন্থ আল কুরআনুল কারিমের প্রসিদ্ধ ব্যখ্যা গ্রন্থসমুহের মধ্যে একটি অন্যতম সুপরিচিত প্রসিদ্ধ গ্রন্থ; যার অনন্য বৈশিষ্ট্যে পাঠক মহলে সমাদৃত। এ গ্রন্থটি কারও একক রচনা নয়। দু'জন বিজ্ঞ মুফাসসির এটি রচনা করেছেন। তাদের দু'জনের নাম একই। দু'জনেরই নাম 'জালালুদ্দীন'। একজন জালালুদ্দিন মহল্লী। অপরজন জালালুদ্দিন সুয়ুতী। তাদের নামের প্রথম অংশ হল - 'জালাল'। আরবি ভাষায় 'জালাল' (جلال ) শব্দের দ্বিবচন হল 'জালালাইন' (جلالین )। যেহেতু এটি দুই 'জালাল'-এর লেখা, তাই দুই নামের সম্পৃক্ততায় তাকে তাফসির আল জালালাইন (تفسیر الجلالین ) নামে অভিহিত করা হয়। গ্রন্থটির মূল ভাষা আরবি। পরবর্তীতে বহু ভাষায় এটি অনুবাদ হয়েছে। এর মধ্যে উল্লেখযোগ্য হলো : উর্দু , ফার্সি, বাংলা ইত্যাদি। ইংরেজি ভাষায়ও এর দুটি অনুবাদ রয়েছে। জামালাইন : এ ব্যাখ্যাগ্রন্থটি লিখেছেন - মোল্লা নূরুদ্দীন আলী ইবনে সুলতান মুহাম্মদ আল হারাবী ওরফে মোল্লা আলী ক্বারী (মৃত্যু: ১০১৪ হিজরি) , রচনাকাল - ১০০৪ হিজরি। কাইসুন নিরাইন : এটি লিখেছেন শায়খ শামসুদ্দীন মুহাম্মদ ইবনে আল কামী (রাহ) ; রচনাকাল - ৯৫৩ হিজরি। মাজমাউল বাহরাইন ওয়া মাতলাউল বাদরাইন : এটি রচনা করেন জালালুদ্দীন মুহাম্মদ ইবনে মুহাম্মদ আল কারখী (রাহ)। আল ফুতুহাতুল ইলাহিয়্যাহ বি তাওজিহি তাফসিরিল জালালাইন লিদ দাকাইকিল খাফিয়্যাহ : জালালাইনের উপর এই ব্যাখ্যাগ্রন্থটি লিখেন শাইখ সুলাইমান আল জামাল (মৃত্যুঃ ১২০৪ হিজরি)। تفسير الجلالين دار المعرفة بيروت ؛ لبنان ١٣١٩ه - ١٩٩٨م ، বাংলা ভাষায় অনুবাদকৃত : তাফসীরে জালালাইন-১ ; প্রকাশনায় : ইসলামিয়া কুতুবখানা ৩০/৩২ নর্থব্রুক হল রোড, বাংলাবাজার, ঢাকা - ১১০০। Al-Mahalli and Al-Suyuti (২০০৮)। Tafsir al-Jalalayn। Translated by Dr. Feras Hamza. Louisville: Fons Vitae। আইএসবিএন 9781891785160।  Al-Mahalli and Al-Suyuti (২০০৭)। Tafsir al-Jalalayn। Translated by Aisha Bewley. London: Dar al Taqwa। আইএসবিএন 1870582616।